pythainlp/thai_wikipedia_clean_20230101 huggingface dataset:
ร่างแปลงของโทคิวะ SOUGO ที่แปลงร่างด้วยบารุกส์ไรด์วอทช์ และ จิคูไดรเวอร์ เป็นมาสค์ไรเดอร์ที่สามารถลบล้างพลังประวัติศาสตร์ได้ ในเรื่องได้ใช้เจไรด์วอทช์และไบโอไรเดอร์ไรด์วอทช์ทำให้ร่างกายขยายร่างได้ด้วยพลังของ J และร่างกายเป็นสีน้ำและเรียกบาเรียพลังจากพลังของไบโอไรเดอร์ อย่างไรก็ตามบารุกส์ถูกกำจัดโดยมาสค์ไรเดอร์จีโอ โอมาฟอร์ม ที่เรียกเฮเซย์มาสค์ไรเดอร์ทั้ง 19 ในร่างสุดยอด เตะรวมกัน
ชื่อของบารุกส์มาจากคำที่สลับตัวอักษรมาจาก "BLACK RX" จนกลายเป็นคำว่า "BARLCKX" และมีไรด์วอทช์ของ BLACK RX, โรโบไรเดอร์, ไบโอไรเดอร์ ไว้ครอบครอง
มาสค์ไรเดอร์ซอนจิส.
ร่างแปลงของคาเก็น ที่แปลงร่างด้วยซอนจิสไรด์วอทช์ และ จิคูไดรเวอร์
ชื่อของซอนจิสมาจากคำที่สลับตัวอักษรมาจาก "SIN" "ZO" "J" จนกลายเป็นคำว่า "ZONJIS" และมีไรด์วอทช์ของ ชิน, ZO, J ไว้ครอบครอง
มาสค์ไรเดอร์ซาโมนาส.
ร่างแปลงของโจเก็น ที่แปลงร่างด้วยซาโมนาสไรด์วอทช์ และ จิคูไดรเวอร์
ชื่อของซาโมนาสมาจากคำที่สลับตัวอักษรมาจาก "AMAZONS" จนกลายเป็นคำว่า "ZAMONAS" และมีไรด์วอทช์ของ อมาซอนโอเมกา, อัลฟ่า, นีโอ ไว้ครอบครอง
บียอร์นมนุษย์เหล็ก
บียอร์นชาติฉกาจ (, , , , , ละตินโบราณ: "Bier Costae ferreae") เป็นผู้นำไวกิงชื่อดังที่ตำนานเล่าว่าได้ขึ้นปกครองเป็นปฐมกษัตริย์สวีเดนแห่งราชวงศ์มุนเซอร์ (หรือราชวงศ์อุปซอลา) เขามีชีวิตอยู่ในช่วงคริสต์ศตวรรษที่ 9 บิดาของเขาคือรักนาร์ ล็อดบร็อคผู้เป็นตำนาน
ตำนานเชื้อสายวงศ์ตระกูล.
"ตำนานวีรชนของรักนาร์ ล็อดบร็อคและเหล่าบุตรชาย" ซึ่งเป็นตำนานวีรชนในคริสต์ศตวรรษที่ 13 ของไอส์แลนด์กล่าวว่าบียอร์นมนุษย์เหล็กเป็นบุตรชายของรักนาร์ ล็อดบร็อคกับอัสเลาก์ บิดาของบียอร์นเป็นบุคคลดังในบทกวีโบราณและตำนานวีรชนไวกิงผู้รุกรานราชอาณาจักรแฟรงก์และอังกฤษยุคแองโกล-แซกซอนในช่วงคริสต์ศตวรรษที่ 9 บียอร์นมีพี่ชายหนึ่งคน คือ อิวาร์ไร้กระดูก กับน้องชายสองคน คือ วิตเซิร์ก (หรือฮัล์ฟดัน รักนาร์สสัน) และซิเกิร์ดงูในดวงตา ทั้งยังมีพี่น้องต่างแม่อีกหลายคน แม้จะไม่มีหลักฐานทางประวัติศาสตร์ที่พิสูจน์ว่าเขามีตัวตนอยู่จริง แต่วรรณกรรมเก่าแก่หลายเรื่องแต่งขึ้นเพื่ออุทิศให้แก่เขา
ตำนานกล่าวว่าบิดาของรักนาร์หรือปู่ของบียอร์น คือ พระเจ้าซิเกิร์ด ฮริงของสวีเดน โดยทวดของบียอร์นเป็นบุตรของพระเจ้าวัลดาร์ หลังพระเจ้าวัลดาร์สวรรคต พระเจ้ารันแดวร์ พระโอรสของพระองค์ซึ่งเป็นทวดของบียอร์นได้ขึ้นสืบทอดบัลลังก์สวีเดน ในเวลาเดียวกันพระเจ้าฮาร์อัลด์ วอร์ทูธได้สถาปนาตนเป็นกษัตริย์แห่งเดนมาร์กและทำการพิชิตสวีเดน เมื่อพระเจ้ารันแดวร์สวรรคต พระเจ้าซิเกิร์ด ฮริงได้ขึ้นสืบทอดบัลลังก์ต่อจากพระองค์ โดยน่าจะเป็นกษัตริย์ภายใต้พระเจ้าฮาร์อัลด์ ต่อมากษัตริย์ทั้งสองได้ขัดแย้งกันจนส่งผลให้เกิดสมรภูมิบราวเวลลีร์ (หรือบรัววัลลา) ณ ที่ราบเอิสเตอร์เยิตลันด์ พระเจ้าฮาร์อัลด์กับพระโอรสทั้งหลายถูกสังหาร พระเจ้าซิเกิร์ดสถาปนาตนขึ้นปกครองสวีเดนและเดนมาร์ก
หลังพระเจ้าซิเกิร์ดสวรรคตในราวปี ค.ศ. 804 รักนาร์ได้ขึ้นเป็นกษัตริย์ ในปี ค.ศ 845 ชาวไวกิงได้รุกรานราชอาณาจักรแฟรงก์และทำการปิดล้อมปารีส ตามบันทึกของชาวแฟรงก์ ผู้นำของกองกำลังไวกิงเป็นชาวนอร์สที่ชื่อว่า "เรกินเฮรัส" ซึ่งตำนานวีรชนของนักปราชญ์หลายคนระบุว่าคือรักนาร์
รักนาร์สมรสสามครั้ง ภรรยาคนแรกของเขาคือลาแกร์ธาสตรีโล่ ทั้งคู่มีบุตรด้วยกันสามคน เป็นบุตรชายหนึ่งคนชื่อฟรึดเลฟ กับบุตรสาวนิรนามอีกสองคน ภรรยาคนที่สองของเขาคือธูรา บอร์ยาร์เยิร์ต ธิดาของแฮร์เราร์ซึ่งน่าจะเป็นกษัตริย์หรือไม่ก็เอิร์ลแห่งเยิตตาลันด์ รักนาร์กับธูรามีบุตรชายสองคนคือเอริคและอักนาร์ ภรรยาคนที่สามซึ่งเป็นภรรยาคนสุดท้ายของรักนาร์คืออัสเลาก์ ธิดาของซิเกิร์ดผู้สังหารมังกรฟอฟนีร์กับบรึนฮิลเดอร์สตรีโล่
อัสเลาก์เป็นบุคคลที่มีบทบาทสำคัญในวรรณกรรมดั้งเดิมของชาวนอร์ส เธอมีรูปโฉมงดงาม รักนาร์ต้องการทดสอบสติปัญญาของเธอจึงสั่งให้เธอมาหาเขาโดยห้ามใส่และห้ามไม่ใส่เสื้อผ้า ห้ามอดและห้ามทานอาหาร ห้ามมาคนเดียวและห้ามให้ใครมาด้วย เธอจึงมาหาเขาโดยสวมตาข่ายแทนชุด ทานหัวหอม และมีสุนัขมาเป็นเพื่อน รักนาร์หลงรักในความเฉลียวฉลาดของเธอจึงขอเธอสมรส ตอนแรกเธอปฏิเสธโดยบอกให้เขาไปทำภารกิจในนอร์เวย์ให้เสร็จเรียบร้อยเสียก่อน สุดท้ายทั้งคู่ก็สมรสกันและเธอมีบุตรชายให้เขาห้าคนคือบียอร์นกับพี่น้องอีกสี่คน ได้แก่ อิวาร์ไร้กระดูก, วิตเซิร์ก, โรงวอลด์ และซิเกิร์ดงูในดวงตา โดยอิวาร์น่าจะเป็นพี่ชายคนโต
การรุกรานดินแดนของชาวไวกิง.
"ตำนานวีรชนของรักนาร์ ล็อดบร็อคและเหล่าบุตรชาย" กล่าวว่าบียอร์นและพี่น้องต่างเติบโตมาโหดเหี้ยมและเจ้าเล่ห์พอๆ กับบิดา บุตรชายของรักนาร์ต่างเจริญรอยตามบิดาด้วยการออกไปเสี่ยงภัยในต่างแดน รุกรานดินแดนต่างๆ ทั่วยุโรปและปล้นเอาสมบัติจำนวนมากมายกลับมาบ้านเกิดเมืองนอน บุตรชายของรักนาร์ได้ยึดครองอาณาเขตอันได้แก่ เกาะเชลลันด์, รีกอตาลันด์ (หรือคาบสมุทรจัตแลนด์), กอตลันด์, เออลันด์ และเกาะเล็กเกาะน้อยทั้งหลาย พวกเขาตั้งเมืองลาจราบนเกาะเชลลันด์เป็นศูนย์กลางทางอำนาจและตั้งอิวาร์เป็นผู้นำ
ต่อมารักนาร์ได้นำทัพขึ้นฝั่งในอังกฤษ การรุกรานในช่วงแรกประสบความสำเร็จ แต่สุดท้ายชาวไวกิงพ่ายแพ้ต่อพระเจ้าเอลลา กษัตริย์แห่งนอร์ธัมเบรีย รักนาร์ถูกจับกุมตัวและถูกโยนลงบ่องูจนถึงแก่กรรม บียอร์นกับพี่น้องโจมตีอังกฤษเพื่อแก้แค้นให้บิดา แต่พระเจ้าเอลลาปราบพวกเขาได้ในสมรภูมิแรก อิวาร์ไม่ยอมทำศึกต่อหลังเล็งเห็นว่ากองทัพอังกฤษมีขนาดใหญ่เกินไป เขากลับเลือกทำสัญญาพักรบกับพระเจ้าเอลลาและลงหลักปักฐานในอังกฤษ ต่อมาพี่น้องไวกิงรวบรวมกองทัพใหญ่ได้ บันทึกฝั่งแองโกล-แซกซันเรียกกองทัพที่รวบรวมมาได้นี้ว่า "กองทัพใหญ่ของพวกนอกรีต" ในสมรภูมิต่อมาพระเจ้าเอลลาถูกจับกุมตัวและถูกทรมานจนสวรรคตด้วยวิธีที่เรียกว่า "อินทรีเลือด"
บียอร์นมนุษย์เหล็กกับพี่น้องสานต่อการรุกรานของบิดา คุกคามดินแดนต่างๆ ในอังกฤษ, เวลส์, นอร์ม็องดี, ฝรั่งเศส และอิตาลี ตำนานเล่าว่าพี่น้องไวกิงได้ยึดเมืองลูนี เมืองของอิตาลีซึ่งตั้งอยู่บนพรมแดนระหว่างแคว้นลีกูเรียกับแคว้นตอสคานา โดยต้นเรื่องเกิดจากชาวไวกิงได้ข่าวเรื่องความมั่งคั่งของนครนิรันดร์กาลจึงตั้งเป้ารุกราน บียอร์นได้รวมกลุ่มกับฮัชไตน์ ผู้นำไวกิงอีกคนออกเดินทางไปทำศึกในคาบสมุทรเมดิเตอร์เรเนียนพร้อมกองเรือ 62 ลำ ชาวไวกิงล่องเรือไปตามชายฝั่งมหาสมุทรแอตแลนติกของคาบสมุทรไอบีเรีย ระหว่างทางได้รุกรานอาณาเขตของทั้งชาวคริสต์และชาวมุสลิมจนถึงช่องแคบยิบรอลตาร์ มีบันทึกว่าพวกเขาได้ปล้นทำลายนครหลายแห่งทั้งบนชายฝั่งแอฟริกาเหนือและชายฝั่งตอนใต้ของคาบสมุทรไอบีเรีย หลังล่องเรือและรุกรานไปตามชายฝั่งทางใต้ของราชอาณาจักรแฟรงก์ สุดท้ายชาวไวกิงก็มาถึงชายฝั่งตะวันตกเฉียงเหนือของอิตาลี เมืองแรกที่ถูกปล้นทำลายคือเมืองลูนีซึ่งชาวไวกิงเข้าใจผิดว่าเป็นกรุงโรม
การปิดล้อมเมืองลูนี.
เวอร์ชันแรกเล่าว่าบียอร์น (หรือฮัชไตน์) ส่งผู้ส่งสาส์นไปหาบิชอปแห่งลูนีเพื่อแจ้งข่าวลวงว่าผู้นำของชาวไวกิงกำลังล้มป่วยหนัก บนเตียงถึงแก่กรรมเขาได้เปลี่ยนเข้ารีตและสิ้นลมไปพร้อมกับความหวังว่าจะได้รับการฝังใต้ผืนดินอันศักดิ์สิทธิ์ในพื้นที่โบสถ์ อีกเวอร์ชันหนึ่งเล่าว่าบียอร์นไม่ได้แกล้งตาย แต่แกล้งทำเป็นป่วยหนักและต้องการเปลี่ยนเข้ารีตก่อนสิ้นลมหายใจ ในทั้งสองเวอร์ชันบิชอปหลงเชื่อข่าวลวงดังกล่าวจึงอนุญาตให้กลุ่มชาวไวกิงขนศพผู้นำเข้ามาในเมือง ตำนานกล่าวว่าชาวไวกิงได้ซ้อนดาบไว้ใต้เสื้อคลุม เมื่อเข้ามาในลูนีบียอร์นได้กระโดดออกมาจากโลงศพและนำคนของตนไปที่ประตูเมืองเพื่อเปิดประตูเมืองให้ชาวไวกิงที่เหลือเข้ามาในเมืองจนยึดเมืองลูนีได้ ต่อมาชาวไวกิงรู้ว่าเมืองดังกล่าวไม่ใช่กรุงโรม ด้วยความโกรธและอับอายจึงได้ปล้นทำลายและเผาเมือง
การกลับสู่แดนเหนือ.
หลังทำลายเมืองลูนี บียอร์นกับกลุ่มชาวไวกิงล่องเรือไปตามแม่น้ำอาร์โน เรื่องราวหลังจากนั้นไม่ปรากฏชัดเจน แต่มีข่าวลือว่าพวกเขาได้ล่องเรือไปทางตะวันออกของคาบสมุทรเมดิเตอร์เรเนียน พวกเขาปรากฏตัวอีกครั้งนอกชายฝั่งของคาบสมุทรไอบีเรีย มีบันทึกกล่าวว่าระหว่างเดินทางกลับบ้านพวกเขาเผชิญหน้ากับกองทัพเรือของอัลอันดะลุสตรงช่องแคบยิบรอลตาร์ กองทัพมุสลิมใช้อาวุธที่มีชื่อว่า "ไฟของชาวกรีก" ซึ่งสร้างหายนะครั้งใหญ่ให้แก่ชาวไวกิง ว่ากันว่าเรือไวกิงถูกชาวมุสลิมทำลายไปถึง 40 ลำ เพื่อเรียกขวัญกำลังใจกลับคืนมาบียอร์ได้รุกรานสเปนส่วนที่เป็นของชาวคริสต์ หนึ่งในนั้นคือกรุงปัมโปลนา แม้จะเหลือเรือกลับไปสแกนดิเนเวียเพียง 20 ลำ แต่บียอร์นได้สมบัติกลับไปมากมาย
"ตำนานวีรชนของรักนาร์ ล็อดบร็อคและเหล่าบุตรชาย" กล่าวว่า "บียอร์นมนุษย์เหล็กยึดเมืองอุปซอลากับสวีเดนกลางและดินแดนที่อยู่ในการครอบครองได้" มีการอ้างว่าบียอร์นได้ขึ้นเป็นกษัตริย์แห่งสวีเดนและก่อตั้งราชวงศ์อุปซอลา ในช่วงคริสต์ศตวรรษที่ 18 มีการค้นพบรถเข็นบนเกาะมุนเซอร์ซึ่งนักโบราณวัตถุอ้างว่าเป็นของบียอร์นซึ่งได้ตั้งชื่อราชวงศ์ตามชื่อของเกาะดังกล่าว
"ตำนานวีชนของเฮร์วาราร์" กล่าวว่าบียอร์นมีบุตรชายสองคน คือ เรฟิล และเอริก บียอร์นส์สัน เอริกได้สืบทอดบัลลังก์สวีเดนต่อจากบิดา "ตำนานวีรชนของเอริกแดง" กล่าวว่าบียอร์นมีบุตรชายคนหนึ่งนามว่าอัสลักซึ่งเป็นบรรพบุรุษของธอร์ฟินน์ คาร์ลเซฟนี นักสำรวจชื่อดังชาวไอส์แลนด์
ไทยแลนด์ อเมเจอร์ลีก ฤดูกาล 2562 – โซนภาคตะวันออกเฉียงเหนือ
ไทยแลนด์ อเมเจอร์ลีก ฤดูกาล 2562 โซนภาคตะวันออกเฉียงเหนือ เป็นส่วนหนึ่งของการแข่งขันฟุตบอลสมัครเล่นไทยแลนด์ อเมเจอร์ลีก ประจำ พ.ศ. 2562 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคตะวันออกเฉียงเหนือตอนบน และภาคตะวันออกเฉียงเหนือตอนล่าง สโมสรชนะเลิศและรองชนะเลิศจากแต่ละโซนย่อยจะแข่งขันเพื่อชิงอันดับที่ 1 ถึง 4 ประจำโซนภาคตะวันออกเฉียงเหนือเพื่อคัดเลือกทีมขึ้นสู่ไทยลีก 4 โซนภาคตะวันออกเฉียงเหนือ สโมสรที่ชนะเลิศในโซนภาคตะวันออกเฉียงเหนือจะแข่งขันในระดับประเทศกับสโมสรชนะเลิศจากอีก 5 โซนที่เหลือ
การแข่งขันยังคงใช้รูปแบบเดียวกับฤดูกาล 2561 โดยแบ่งออกเป็นสองโซนย่อยได้แก่ภาคตะวันออกเฉียงเหนือตอนบนและภาคตะวันออกเฉียงเหนือตอนล่าง การแข่งขันในแต่ละโซนย่อยจะแบ่งออกเป็นรอบคัดเลือก รอบมินิลีก และรอบชิงชนะเลิศ ในรอบคัดเลือก สโมสรจะแบ่งออกเป็นกลุ่มและแข่งขันกันเพื่อคัดเลือกสโมสร 8 สโมสรเข้าแข่งขันในรอบมินิลีก ซึ่งจะแบ่งออกเป็นกลุ่มละ 4 สโมสร แข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบชิงชนะเลิศประจำโซนย่อยก่อนจะชิงชนะเลิศและชิงอันดับที่ 3 ประจำโซนภาคตะวันออกเฉียงเหนือ
สโมสร 29 สโมสรที่เข้าแข่งขันจะแบ่งออกเป็น 8 กลุ่ม ได้แก่เอ 1 ถึงเอ 4 และบี 1 ถึงบี 4 แต่ละกลุ่มจะมีสโมสรตั้งแต่ 3 สโมสรขึ้นไป โดยกลุ่มที่มีมากกว่า 3 สโมสร จะมีบางคู่ที่ต้องแข่งขันกันเองก่อนเพื่อชิงสิทธิ์ในการแข่งขันในรอบคัดเลือก ซึ่งในตอนบนจะมีจำนวน 5 คู่ หลังจากนั้นแต่ละสโมสรจะแข่งขันแบบพบกันหมดในแต่ละกลุ่ม สโมสรที่ชนะเลิศจากแต่ละกลุ่ม และรองชนะเลิศที่ดีที่สุดจากสามกลุ่มย่อย (เอ 1 ถึงเอ 3 และบี 1 ถึงบี 3) จะผ่านเข้าสู่รอบมินิลีก การจับสลากแบ่งสายมีขึ้นในวันที่ 18 กรกฎาคม 2562 ที่การกีฬาแห่งประเทศไทย
จัมปาศรี ยูไนเต็ดผ่านเข้าแข่งขันในกลุ่มเอ 3 ร่วมกับมัญจาอารีน่าและกระนวน
ขอนแก่นสามใบเถา มหาวิทยาลัยราชภัฏมหาสารคาม และกาฬสินธุ์ ซิตี้ ผ่านเข้าแข่งขันในกลุ่มเอ 4
นาดูนผ่านเข้าแข่งขันในกลุ่มบี 4 กับเลย ซิตี้และ
&lt;section begin=บน-เอ/&gt;&lt;section end=บน-เอ/&gt;
&lt;section begin=บน-บี/&gt;&lt;section end=บน-บี/&gt;
สโมสร 31 สโมสรที่เข้าแข่งขันจะแบ่งออกเป็น 8 กลุ่ม ได้แก่เอ 1 ถึงเอ 4 และบี 1 ถึงบี 4 แต่ละกลุ่มจะมีตั้งแต่ 3 สโมสรขึ้นไป กลุ่มที่มีมากกว่า 3 สโมสรจะต้องมีบางสโมสรที่ต้องแข่งขันกันเองก่อนเพื่อเข้าแข่งขันในรอบคัดเลือก โดยมีทั้งหมด 7 คู่ หลังจากนั้นสโมสรในแต่ละกลุ่มจะแข่งขันแบบพบกันหมด สโมสรที่ชนะเลิศจากแต่ละกลุ่มจะผ่านเข้าสู่รอบมินิลีก การจับสลากแบ่งสายมีขึ้นในวันที่ 18 กรกฎาคม 2562 ที่การกีฬาแห่งประเทศไทย
ราชภัฏนครราชสีมาผ่านเข้าแข่งขันในกลุ่มเอ 3 กับวิทยาลัยนครราชสีมาและศีขรภูมิ
ตี๋ใหญ่ ยายแย้ม, ปิยะเภสัช และมหาวิทยาลัยราชภัฏอุบลราชธานีผ่านเข้าแข่งขันในกลุ่มเอ 4
สุรินดรา, ปทุมรัตต์ ยูไนเต็ด และกะดาด ซิตี้ สวัสดีสมุนไพรผ่านเข้าแข่งขันในกลุ่มบี 4
&lt;section begin=ล่าง-เอ/&gt;&lt;section end=ล่าง-เอ/&gt;
ลูกทุ่งไอดอล ซีซั่นที่ 1
ลูกทุ่งไอดอล เป็นรายการประกวดร้องเพลงลูกทุ่ง ผลิตโดย เซ้นส์ เอนเตอร์เทนเมนท์ ออกอากาศทุกวันเสาร์ เวลา 18:20 น. - 19:50 น. ทางช่อง 7 เอชดี
เป็นการแข่งขันประกวดร้องเพลง จากผู้เข้าแข่งขันหญิงจำนวน 100 คน จะต้องพิสูจน์ความสามารถของตนเองด้วยบททดสอบต่าง ๆ จากทางรายการ โดยจะคัดเลือกจนกระทั่งได้ 8 คนสุดท้ายซึ่งจะมีซิงเกิลเพลงเป็นของตนเอง และผู้ชนะจะได้รับตำแหน่งสุดยอดลูกทุ่งไอดอล พร้อมรับเงินรางวัล 1,000,000 บาท และถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รอบท้าชิง.
รอบสู้ยกทีม.
ผู้เข้าแข่งขันทั้ง 20 คน จะต้องเลือกทีมเทรนเนอร์ด้วยตัวเอง โดยมีทีมเทรนเนอร์ทั้งหมด 4 ทีม ได้แก่
โดยแต่ละทีมจะมีผู้เข้าแข่งขัน 5 คนและต้องมาแข่งขันรอบสู้ยกทีม โดยแต่ละทีมมีสมาชิกดังนี้
โดยการแข่งขันรอบสู้ยกทีมนั้น แต่ละทีมต้องทำโชว์การแข่งขันทั้งหมด 4 โจทย์เพลง คือ โจทย์เพลงลูกทุ่งแดนซ์ โจทย์เพลงแหล่ โจทย์เพลงลูกทุ่งอีสานหมอลำ และโจทย์เพลงลูกทุ่งโชว์พลังเสียง โดยในแต่ละโจทย์นั้น เพลงทีมที่ทำคะแนนได้สูงที่สุดจะเป็นผู้ชนะและจะไม่มีใครออกจากการแข่งขัน แต่อีก 3 ทีมที่เหลือจะต้องคัดคนออก 1 คนโดยการเลือกออกจะถูกคัดออกโดยคนในทีมเอง แต่หากมีสมาชิกในทีมถูกเพื่อนร่วมทีมโหวตให้ออกจำนวนเท่ากัน 2 คน หรือในทีมเหลือสมาชิกเพียง 2 คน การคัดออกจะใช่คะแนนส่วนบุคคลที่คณะกรรมการได้ให้ไว้ โดยผู้เข้าแข่งขันที่ได้คะแนนส่วนบุคคลมากกว่าจะผ่านเข้ารอบ
ผู้เข้าแข่งขัน 8 คนสุดท้าย.
ผู้เข้าแข่งขัน 8 คนสุดท้ายจะมีซิงเกิลเพลงเป็นของตัวเอง โดยได้มีการแสดงซิงเกิลเพลงใหม่เมื่อวันที่ 29 มิถุนายน และ 6 กรกฎาคม พ.ศ. 2562 โดยไม่มีการแข่งขันและคัดผู้เข้าแข่งขันออก และในวันเดียวกัน ทางรายการเริ่มเปิดให้ผู้ชมทางบ้านได้โหวตเพื่อใช้เป็นคะแนนในการตัดสินในรอบชิงชนะเลิศ ซึ่งแต่ละคนมีซิงเกิลเพลง ดังนี้
รอบจับคู่ท้าชิง.
ผู้เข้าแข่งขันทั้ง 8 คน จะต้องจับคู่ทำโชว์ขึ้นมา โดยใช้เพลงที่เลือกเอง ผู้เข้าแข่งขัน 2 คู่ที่ทำคะแนนได้สูงสุดจะผ่านเข้าสู่รอบชิงชนะเลิศ
ผู้เข้าแข่งขันต้องทำมินิคอนเสิร์ตเป็นของตัวเอง โดยผลการตัดสินมาจากการโหวตของผู้ชมทางบ้านทั้งหมด ผู้เข้าแข่งขันที่ได้คะแนนโหวตสูงสุดจะได้เป็นสุดยอดลูกทุ่งไอดอล
รายการลูกทุ่งไอดอลได้รับกระแสตอบรับในแง่ลบอยู่ระดับหนึ่งในช่วงก่อนเริ่มการออกอากาศ เนื่องจากหลังปล่อยมิวสิกวิดีโอของเพลงประจำรายการไป ก็ได้มีการกล่าวหาว่ารูปแบบรายการได้ลอกเลียนแบบมาจากรายการโปรดิวซ์ 101 และไม่ได้ซื้อลิขสิทธิ์จากเอ็มเน็ต แต่หลังถ่ายทำรายการเทปแรกเสร็จสิ้น ทางเซ้นส์ เอนเตอร์เทนเมนท์ ได้จัดการแถลงข่าวปฏิเสธข้อกล่าวหาดังกล่าว ลบมิวสิกวิดีโอที่เป็นต้นปัญหาออก และเตรียมดำเนินการฟ้องร้องผู้กล่าวหาในประเด็นดังกล่าวทุกคนในข้อหาหมิ่นประมาทภายใน 48 ชั่วโมงหลังจบการแถลงข่าว
เฟต/สเตย์ไนต์ เฮฟเวนส์ฟีล II. ลอสต์บัตเตอร์ฟลาย
เฟต/สเตย์ไนต์ เฮฟเวนส์ฟีล II. ลอสต์บัตเตอร์ฟลาย  เป็นภาพยนตร์อนิเมะเรื่องที่สองของภาพยนตร์ไตรภาคเฟต/สเตย์ไนต์ เฮฟเวนส์ฟีลที่ผลิตโดยยูโฟเทเบิล และกำกับเรื่องโดยโทโมโนริ ซุโด ออกฉายครั้งแรกในโรงภาพยนตร์ที่ประเทศญี่ปุ่นเมื่อวันที่ 12 มกราคม พ.ศ. 2562 ส่วนที่ประเทศไทยออกฉายอย่างเป็นทางการเมื่อวันที่ 28 กุมภาพันธ์ พ.ศ. 2562
เนื้อเรื่องจะดำเนินต่อจากภาพยนตร์เรื่อง "เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์" โดยหลังจากที่เอมิยะ ชิโร่ได้สูญเสียเซเบอร์ไปและส่วนมากจะมุ่งเน้นไปยังความสัมพันธ์ระหว่างเอมิยะ ชิโร่และมาโต้ ซากุระ
ในการโปรโมตภาพยนตร์ได้มีการจับมือกับพิซซ่าฮัทเพื่อเริ่มต้นแคมเปญตั้งแต่วันที่ 21 มกราคม พ.ศ. 2562 ถึงวันที่ 28 มกราคม พ.ศ. 2562 ในระหว่างแคมเปญถ้าลูกค้าสั่งสินค้าบางอย่างผ่านพิซซ่าฮัทออนไลน์จะมีสิทธิ์ได้รับถาดพิซซ่าที่มาพร้อมกับลายเส้นนักพากย์ ในวันที่ 25 มกราคม พ.ศ. 2562 ได้จับมือกับเกมมือถือที่ได้รับความนิยมไปทั่วโลกพัซเซิลแอนด์ดราก้อนส์เพื่อนำตัวละครจากภาพยนตร์ลงไปยังเกมดังกล่าว
ผู้ชมภาพยนตร์ตั้งแต่วันที่ 9 ถึง 15 กุมภาพันธ์ พ.ศ. 2562 จะได้รับแผ่นฟิลม์จากฉายต่าง ๆ ของเรื่อง ในวันที่ 19 กุมภาพันธ์ พ.ศ. 2562 ได้มีการประกาศทางทวิตเตอร์อย่างเป็นทางการว่าผู้ชมภาพยนตร์ตั้งแต่วันที่ 23 กุมภาพันธ์ พ.ศ. 2562 ถึงวันที่ 1 มีนาคม พ.ศ. 2562 จะได้รับบอร์ดภาพขนาดเอโฟร์ที่วาดโดยโทโมโนริ ซุโด
ในเดือน เมษายน พ.ศ. 2559 เว็บไซต์อย่างเป็นทางการได้เปิดเผยว่ายูกิ คาจิอูระจะกลับมาเป็นผู้แต่งเพลงให้กับภาพยนตร์ไตรภาคเฟต/สเตย์ไนต์ เฮฟเวนส์ฟีล หลังจากที่เคยแต่งเพลงประกอบให้กับเวทศาสตรา มหาสงครามและปฐมบทสงครามจอกศักดิ์สิทธิ์ ในวันที่ 1 พฤศจิกายน พ.ศ. 2561 ได้มีการประกาศว่าเอเมะจะมาร้องเพลงธีมหลัก "I beg you" ที่ประพันธ์โดยยูกิ คาจิอูระ ตัวเพลงจะอยู่ในซิงเกิลที่ 16 ของเอเมะ โดยวางจำหน่ายเมื่อวันที่ 9 มกราคม พ.ศ. 2562 ในขณะที่ดรามาซีดีพร้อมกับบทสัมภาษณ์วางจำหน่ายเมื่อวันที่ 12 มกราคม พ.ศ. 2562 อนิเพล็กซ์ได้วางจำหน่ายอัลบั้มเพลงประกอบภาพยนตร์เมื่อวันที่ 21 สิงหาคม พ.ศ. 2562 ในอัลบั้มนั้นมีต้นฉบับเพลงประกอบภาพยนตร์อยู่ทั้งหมด 37 เพลงที่แต่งโดยยูกิ คาจิฮูระ
โรงหนัง.
"ลอสต์บัตเตอร์ฟลาย" จัดฉายรอบปฐมทัศน์ครั้งแรกในโลกที่โรงภาพยนตร์ชินจุกุวอลด์ 9 ในกรุงโตเกียว และยูโฟเทเบิลซีนีมา ในจังหวัดโทกูชิมะเมื่อวันที่ 9 มกราคม พ.ศ. 2562 ซึ่งต่อมาได้เริ่มออกฉายอย่างเป็นทางการในโรงภาพยนตร์ทั่วประเทศญี่ปุ่นมากกว่า 131 แห่งเมื่อวันที่ 12 มกราคม พ.ศ. 2562
ดรีมเอกซ์เพรสร่วมกับโครงการแจมไทยแลนด์ได้ประกาศเป็นผู้ถือลิขสิทธิ์ของภาพยนตร์ในประเทศไทยเมื่อวันที่ 20 ธันวาคม พ.ศ. 2561 แรกเริ่มจัดฉายรอบปฐมทัศน์ในระบบ 4DX ณ โรงภาพยนตร์ พารากอน ซีนีเพล็กซ์ เมื่อวันที่ 23 ถึง 24 มิถุนายน พ.ศ. 2562 และได้เริ่มออกฉายอย่างเป็นทางการเมื่อวันที่ 28 กุมภาพันธ์ พ.ศ. 2562
อนิเพล็กซ์ออฟอเมริกาได้ประกาศที่งานอนิเมะเอกซ์โป ปี พ.ศ. 2561 ว่าพวกเขาจะเป็นผู้เผยแพร่ภาพยนตร์เรื่องนี้ในสหรัฐอเมริกา ได้เริ่มจัดฉายรอบปฐมทัศน์ที่โรงภาพยนตร์ "Regal LA Live" ในลอสแอนเจลิสเมื่อวันที่ 23 กุมภาพันธ์ พ.ศ. 2562 และได้ออกฉายในโรงภาพยนตร์ทั่วประเทศเมื่อวันที่ 14 มีนาคม พ.ศ. 2562 ด้วยความร่วมมือของฟาทอมอีเวนส์ ไมตีมีเดียได้ออกฉายภาพยนตร์เรื่องนี้ในประเทศใต้หวันเมื่อวันที่ 15 มีนาคม พ.ศ. 2562 อนิพลัสได้ออกฉายภาพยนตร์เรื่องนี้ในประเทศเกาหลีใต้เมื่อวันที่ 21 มีนาคม พ.ศ. 2562
เมดแมนเอนเตอร์เทนเมนต์ผู้เผยแพร่ภาพยนตร์เรื่องนี้ที่ประเทศออสเตรเลียและนิวซีแลนด์ได้ประกาศว่าพวกเขาจะจัดฉายภาพยนตร์ในรอบปฐมทัศน์ที่งานแมดแมนอนิเมะเฟสติวัลซิดนีย์ ปี พ.ศ. 2562 โดยได้กำหนดไว้ว่าจะออกฉายในโรงภาพยนตร์ทั่วประเทศภายหลังในปีนี้ โอเดกซ์ได้ออกฉายภาพยนตร์เรื่องนี้ในประเทศมาเลเซียเมื่อวันที่ 18 เมษายน พ.ศ. 2562 ไซนาฟิลม์กรุปคอร์ปอเรชันได้ออกฉายภาพยนตร์เรื่องนี้ในประเทศจีนเมื่อวันที่ 12 กรกฎาคม พ.ศ. 2562 ไดนิตร่วมมือกับเน็กซ์โซดิจิทัลจัดฉายภาพยนตร์เรื่องนี้ในประเทศอิตาลีเมื่อวันที่ 18 ถึง 19 มิถุนายน พ.ศ. 2562
"ลอสต์บัตเตอร์ฟลาย" ออกวางจำหน่ายในรูปแบบดีวีดีและบลูเรย์เมื่อวันที่ 21 สิงหาคม พ.ศ. 2562 โดยจะแบ่งจำหน่ายเป็นแบบธรรมดาและแบบลิมิเต็ด ในแบบธรรมดาจะมีให้เลือกแผ่นบลูเรย์หรือดีวีดี ราคาของบลูเรย์อยู่ที่ 5,800 เยน ในขณะที่ดีวีดีมีราคาอยู่ที่ 4,800 เยน ในแบบลิติเตดจะเป็นแผ่นบลูเรย์เท่านั้นมีราคาอยู่ที่ 9,500 เยน ภาพของกล่องจะวาดโดยทากาชิ ทาเกอูจิ และจะมีของแถมติดมาเช่น แผ่นเพลงประกอบ, หนังสือเล่มเล็ก, สมุดรวมภาพ, และแผ่นที่รวมทีมงานกับนักพากย์ทักทายผู้ชมในงานที่จัดขึ้นที่โตเกียวและโกเบด้วยความยาวกว่า 100 นาที
"ลอสต์บัตเตอร์ฟลาย" เปิดตัวแรงติดอันดับ 1 ของบ็อกซ์ออฟฟิศประเทศญี่ปุ่นในช่วงสุดสัปดาห์แรก ทำรายได้ไป 602,841,741 เยน (ประมาณ 174 ล้านบาท) จากยอดขายตั๋ว 363,080 ใบ ซึ่งมียอดขายตั๋วสูงกว่าภาพยนตร์เรื่องแรกประมาณ 12 เปอร์เซ็นต์ และทำรายได้สูงกว่าภาพยนตร์เรื่องแรกในสัปดาห์เปิดตัวประมาณ 18 เปอร์เซ็นต์ ต่อมาทำรายได้ทะลุ 1 พ้นล้านเยนภายใน 12 วันแรกนับตั้งแต่ภาพยนตร์ออกฉายและทำให้ทำลายสถิติของภาพยนตร์เรื่องแรก ภาพยนตร์ตกมาอยู่อันดับสี่ในสัปดาห์ที่สาม และตกมาอยู่อันดับที่สิบในสัปดาห์ที่สี่ โดยทำรายได้รวมประมาณ 1,320,295,396 เยน (ประมาณ 380 ล้านบาท) ต่อมาสัปดาห์ที่ห้าร่วงออกจากอันดับที่สิบ แต่ยังคงทำรายได้ถึง 57,369,900 เยน (ประมาณ 16 ล้านบาท) รวมทั้งสิ้น 1,429,918,296 เยน (ประมาณ 409 ล้านบาท) ในวันที่ 19 กุมภาพันธ์ พ.ศ. 2562 ภาพยนตร์กวาดรายได้ไปถึง 1.5 พ้นล้านเยน (ประมาณ 430 ล้านบาท) จากยอดขายตั๋วมากกว่า 1 ล้านใบในประเทศญี่ปุ่น
ในต่างประเทศที่ประเทศฮ่องกงภาพยนตร์เรื่องนี้ทำรายได้ไป 1.15 ล้านดอลลาร์ฮ่องกง (ประมาณ 4 ล้านบาท) ที่ทวีปอเมริกาเหนือทำรายได้เปิดตัวอยู่ที่ $420,595 ล้านดอลลาร์สหรัฐ (ประมาณ 12 ล้านบาท) ที่ประเทศจีนกวาดรายได้เปิดตัวช่วงสุดสัปดาห์แรกถึง 3.5 ล้านดอลลาร์สหรัฐ (ประมาณ 107 ล้านบาท) ในวันที่ 14 กรกฎาคม พ.ศ. 2562 ภาพยนตร์เรื่องนี้ทำรายได้รวมทั่วโลกมากกว่า 19.8 ล้านดอลลาร์สหรัฐ (ประมาณ 609 ล้านบาท)
ภาพยนตร์ในรูปแบบบลูเรย์แบบลิมิเต็ดทำยอดขายสูงสุดในการจัดอันดับยอดขายบลูเรย์รายสัปดาห์ของออริคอน โดยมียอดขายในสัปดาห์แรกอยู่ที่ 59,756 แผ่น ในขณะที่ดีวีดีมียอดขายอยู่ที่ 2,932 แผ่น และบลูเรย์แบบธรรมดามียอดขายอยู่ที่ 7,144 แผ่น ซึ่งรวมกันแล้วมียอดขายจำนวน 69,832 แผ่น
เพลงธีมหลักของภาพยนตร์ "I beg you" (รวมเพลง I beg you / Hanabira-tachi no March / Sailing) ที่ร้องโดยเอเมะติดอันดับหนึ่งในออริคอนชาร์ตประจำสัปดาห์ โดยทำยอดขายมากกว่า 30,737 แผ่น ในสัปดาห์ที่สองตกมาอยู่อันดับสอง มียอดขายอยู่ที่ 14,593 แผ่น รวมเป็น 45,330 แผ่น
ได้มีการเปิดเผยตัวอย่างของภาพยนตร์เรื่องที่สามและเรื่องสุดท้ายของไตรภาคหลังจากจบเอนด์เครดิตของภาพยนตร์ที่มาพร้อมกับชื่อเรื่อง "เฟต/สเตย์ไนต์ เฮฟเวนส์ฟีล III. สปริงซอง" มีกำหนดออกฉายในปี พ.ศ. 2563
ฌอร์ฌึ เม็งดึช
ฌอร์ฌึ เปาลู อากุชตีญู เม็งดึช (; เกิด 7 มกราคม พ.ศ. 2509) เป็นนายหน้าฟุตบอลชาวโปรตุเกส เขาจดทะเบียนกับสหพันธ์ฟุตบอลโปรตุเกส และเป็นเจ้าของบริษัทนายหน้าแฌชตีฟูตึ (GestiFute) ซึ่งก่อตั้งขึ้นใน พ.ศ. 2539 เม็งดึชเป็นหนึ่งในนายหน้าฟุตบอลที่ทรงอิทธิพลที่สุดในโลก โดยมีลูกค้าชื่อดังอย่างคริสเตียโน โรนัลโด, โชเซ มูรีนโย, ดาบิด เด เฆอา, ดิเอโก โกสตา, ฮาเมส โรดริเกซ และฌูเวา แฟลิกส์ เป็นต้น บ่อยครั้งมีผู้เรียกเขาว่า "ซูเปอร์เอเจินต์"
เม็งดึชได้รับรางวัล "นายหน้ายอดเยี่ยมแห่งปี" จากโกลบซอกเกอร์อะวอดส์หกปีติดต่อกัน ตั้งแต่ พ.ศ. 2553 ถึง พ.ศ. 2558
โอดะ ฮิเดโนบุ
โอดะ ฮิเดโนบุ (; ค.ศ. 1580 – 24 กรกฎาคม ค.ศ. 1605) เป็นลูกชายของโอดะ โนบูทาดะ และอาศัยอยู่ในช่วงยุคอาซูจิ–โมโมยามะในช่วงปลายคริสต์ศตวรรษที่ 16 เขาหันมานับถือศาสนาคริสต์นิกายโรมันคาทอลิก และมีอีกชื่อหนึ่งคือ ซัมโบชิ (三法師)
ข้อพิพาทเรื่องการสืบทอดตำแหน่ง.
เมื่อโอดะ โนบูทาดะ และโอดะ โนบูนางะ พ่อและปู่ของฮิเดโนบุตามลำดับ ถูกฆ่าตายในช่วงเหตุการณ์การล้อมฮนโนจิใน ค.ศ. 1582 มีข้อพิพาทว่าใครจะเป็นผู้ปกครอง โอดะ โนบูทากะ และโอดะ โนบูคัตสึ บุตรชายคนที่สามและสองของโนบูนางะตามลำดับ
โทโยโทมิ ฮิเดโยชิตัดสินข้อพิพาทด้วยการสนับสนุนฮิเดโนบุแม้ว่าฮิเดโนบุจะเป็นเพียงเด็กทารก เขาก็ประกาศว่าให้เป็นทายาท
ยุทธการที่เซกิงะฮะระ.
ฮิเดโนบุติดตามรับใช้ภายใต้อิชิดะ มิสึนะริ ระหว่างยุทธการที่เซกิงาฮาระใน ค.ศ. 1600 ก่อนการต่อสู้เขาได้ครอบครองปราสาทกิฟุ ซึ่งเป็นองค์ประกอบสำคัญในแผนโดยรวมของมิตสึนาริ แม้กระนั้นในที่สุดเขาก็สูญเสียปราสาทระหว่างยุทธการที่ปราสาทกิฟุกับอิเกดะ เทรูมาซะและฟูกูชิมะ มาซาโนริ หลังจากความพ่่ายแพ้ที่เซกิงะฮะระข้ารับใช้ของฮิเดโนบุกระทำเซ็ปปุกุในปราสาทกิฟุ พื้นกระดานเปื้อนเลือดในที่สุดก็กลายเป็นเพดานในวัดโซฟูกุในกิฟุ เพดานตอนนี้เรียกว่าเพดานเลือด ฮิเดโนบุเองก็เสียชีวิตไปแล้วห้าปีหลังจากความพ่ายแพ้ที่เซกิงาฮาระ
โอดะ
แคว้นบุงโงะ
แคว้นบุงโงะ (豊後国) เป็นแคว้นของญี่ปุ่นทางทิศตะวันออกของ เกาะคีวชู ในพื้นที่ของ จังหวัดโออิตะ. บางครั้งเรียกว่าโฮชู (豊州) พร้อมด้วย แคว้นบูเซ็ง. แคว้นบุงโงะมีอาณาเขตติดต่อกับ แคว้นบูเซ็ง, แคว้นฮีวงะ, แคว้นฮิโงะ, แคว้นชิกูโกะ และ แคว้นชิกูเซ็ง
ในตอนท้ายของ คริสต์ศตวรรษที่ 7 จังหวัดโทโย ถูกแบ่งออกเป็นบูเซ็ง และบุงโงะ. จนกระทั่งถึงช่วง ยุคเฮอัง บุงโงะถูกอ่านเป็น โทโยกูนิ โนะ มิชิ โนะ ชิริ.
เป็นที่เชื่อกันว่าเมืองหลวงของบุงโงะตั้งอยู่ใน ฟูรูโงะ (古国府) ส่วนของเมือง โออิตะ แต่เมื่อปี 2559 ไม่พบหลักฐานทางโบราณคดี
ศาลเจ้าชินโตที่ศักดิ์สิทธิ์แห่งบุงโงะ (豊前一宮, บูเซ็ง อิชิโนะมิยะ) มอบให้แก่ศาลเจ้าอูซะที่รู้จักในชื่อ ศาลเจ้าฮาชิมังแห่งอูซะ หรือ ศาลเจ้าชินโตแห่งอูซะ ในเขตอูซะ (อูซะ, จังหวัดโออิตะ ในปัจจุบัน) ศาลเจ้าอูซะไม่เพียงแต่มีอำนาจทางศาสนาเท่านั้น แต่ยังมีอิทธิพลทางการเมืองต่อการปกครองท้องถิ่น แต่อิทธิพลของพวกเขาก็ลดลงจนถึง ยุคเซ็งโงกุ
ในช่วง ยุคเซ็งโงกุ ในช่วงกลางของ ศตวรรษที่ 16 บุงโงะเป็นฐานที่มั่นของ ตระกูลโอโทโมะ. ตระกูลโออูชิ ในภาคตะวันตกของชูโงกุได้รับอิทธิพลทางการเมืองจากแคว้นบูเซ็ง ในช่วงกลางของสมัยทั้งสองตระกูลเริ่มเสื่อมอำนาจ. หลังจาก โทโยโตมิ ฮิเดโยชิ ได้มอบอำนาจในคีวชู, 120,000 koku ของแคว้นบูเซ็งให้แก่ คูโรดะ โยชิตากะ ตั้งแต่ปี ค.ศ. 1587, ผู้สร้างโคกูระ, ปัจจุบันเป็นส่วนหนึ่งของ คิตะคีวชู, จังหวัดฟูกูโอกะ, และสร้างปราสาทบนที่ดินของเขา ส่วนอื่น ๆ ของจังหวัดแบ่งออกเป็นส่วน ๆ และมอบให้กับ ไดเมียว คนอื่น ๆ
ในปี ค.ศ. 1600 เรือของเนเธอร์แลนด์ซึ่งเดินเรือโดยชาวอังกฤษ วิลเลี่ยม อดัมส์ ได้อับปางบนชายฝั่งของบุงโงะ
จังหวัดบุงโงะ
พระปศุปติ
ปศุปติ  เป็นอวตารหนึ่งของพระศิวะ ที่ทรงเป็น “จ้าวแห่งสัตว์ทั้งปวง” พระองค์ได้รับการเคารพนับถืออย่างมากในลัทธิไศวะ โดยเฉพาะในเนปาล และได้รับการยกย่องจากชาวเนปาลอย่างมากให้ทรงเป็นถึงเทพเจ้าประจำชาติ
"ปศุปติ" แปลว่า “จ้าวแห่งสัตว์” ดั้งเดิมแล้วเป็นชื่อรองของพระรุทรในยุคพระเวท and now is an epithet of Shiva.
ในประเทศเนปาล.
ถึงแม้ว่าเนปาลจะเป็นรัฐฆราวาสอย่างเป็นทางการ แต่ประชาชนส่วนใหญ่ของประเทศก็เป็นศาสนิกชนฮินดู และนับถือให้พระศรีปศุปติเป็นเทพเจ้าประจำประเทศเนปาล ปศุปตินาถมนเทียรซึ่งตั้งอยู่บนฝั่งแม่น้ำพัคมติ ได้รับการนับถือว่าเป็นสถานที่ที่ศักดิ์สิทธิ์ที่สุดในเนปาล
พระปศุบดี
ปฏิบัติการเฮอร์คิวลีส
ปฏิบัติการเฮอร์คิวลีส เป็นรหัสนามของเยอรมันที่ถูกตั้งให้กับแผนการบุกครองมอลตาซึ่งได้ถูกยกเลิกไปในช่วงสงครามโลกครั้งที่สอง ผ่านการลงจอดพื้นดินทั้งทางอากาศและทางเรือ อิตาลีและเยอรมันได้คาดหวังที่จะจำกัดมอลตาที่เป็นฐานทัพอากาศและฐานทัพเรือของบริติซและรักษาความปลอดภัยให้กับการขนส่งเสบียงอย่างต่อเนื่องข้ามผ่านทะเลเมดิเตอร์เรเนียนไปยังกองทัพฝ่ายอักษะในลิเบียและอียิปต์
มีการเตรียมความพร้อมเป็นการครั้งใหญ่เพื่อทำการบุกครองแต่ฝ่ายอักษะได้รับชัยชนะในยุทธการที่กาซาลา(26 พฤษภาคม ถึง 21 มิถุนายน ค.ศ. 1942) การยึกครองทูบลัก เมื่อวันที่ 21 มิถุนายน และปฏิบัติการไอดา ทำการไล่ติดตามบริติซในขณะที่พวกเขาได้ล่าถอยกลับไปยังอียิปต์ ทำให้แผนการดังกล่าวได้ถูกเลื่อนออกไปและถูกยกเลิกในเดือนพฤศจิกายน ค.ศ. 1942
ยุทธการที่ถนน 42
ยุทธการที่ถนน 42 (27 พฤษภาคม ค.ศ. 1941) เป็นการสู้รบในช่วงสงครามโลกครั้งที่สองบนเกาะครีตของประเทศกรีซ นาซีเยอรมนีได้เปิดฉากในการโดดร่มเข้าบุกครองเกาะครีต สัปดาห์ต่อมา ภายหลังจากกองทัพบริติซและเครือจักรภพที่เป็นฝ่ายป้องกันเกาะได้ถูกบีบบังคับให้ถอนกำลังไปยังชาเนีย(Chania) กองกำลังหลายหน่วยที่ไม่แข็งแกร่งของกองพันทหารราบของออสเตรียและนิวซีแลนด์ได้ก่อตั้งแนวป้องกันตามถนนระหว่างฮาเนียและ Tsikslaria (Tsikalarion) ทางด้านตะวันออกเฉียงใต้ของชาเนีย จัดตั้งเป็นกองหลังสำหรับกองกำลังทหารที่ได้ล่าถอยออกไปแล้ว เมื่อวันที่ 27 พฤษภาคม กองพันทหารเยอรมันได้รุกไปยังถนน ฝ่ายป้องกันแอนแซก (ออสเตรียและนิวซีแลนด์) ได้ทำการเข้าจู่โจมกองกำลังทหารเยอรมันด้วยดาบปลายปืนที่ก่อให้เกิดการบาดเจ็ยล้มตายอย่างหนัก ซึ่งได้ถูกบังคับให้พวกเขาถอนกำลังและการยับยั้งการรุกของเยอรมันได้แค่เพียงระยะเวลาอันสั้น
เจ้าชายมูลัย อับดัลลาห์
เจ้าชายมูลัย อับดัลลาห์  ประสูติเมื่อวันที่ 30 กรกฎาคม 2478 ณ ราบัต โมร็อกโก เป็นพระราชโอรสใน สมเด็จพระราชาธิบดีโมฮัมเหม็ดที่ 5 แห่งโมร็อกโก ประสูติแต่ เจ้าหญิงลัลลา อับลา บินต์ ทาฮาร์ เป็นพระราชอนุชาใน สมเด็จพระราชาธิบดีฮะซันที่ 2 แห่งโมร็อกโก
เจ้าชายมูลัย อับดัลลาห์ ทรงเสกสมรสกับ เจ้าหญิงลัลลา ลาเมีย เมื่อวันที่ 9 พฤศจิกายน 2504 มีพระบุตรดังนี้
ทั้งนี้ พระองค์ยังมีศักดิ์เป็นพระญาติใน เจ้าชายอัลวาลีด บิน ทาลาลแห่งซาอุดิอาราเบีย ผ่านทางสายพระมารดาด้วย